Nordea forbyr tusenvis av ansatte å handle bitcoin

Forbudet omhandler ansatte som jobber med storkunder, og gjelder også alle andre kryptovalutaer som kan kjøpes på kryptobørser.

FORBUD: Mer enn 10 prosent av Nordeas ansatte har forbud mot å handle kryptovaluta. Vis mer byoutline Foto: å© Bob Strong / Reuters Reuters

Publisert: Oppdatert: 19. januar 2018 17:10 , Publisert: 19. januar 2018 16:13

E24 har denne uken fått flere tips om et planlagt forbud mot handel i bitcoin blant ansatte i Nordea.

Nordea bekrefter fredag at bankens ansatte for storbankkunder, såkalt wholesale banking, ikke har lov til å investere i bitcoin eller andre kryptovalutaer.

– Forbudet gjelder wholesale banking-avdelingen. Totalt er det 3.800 personer i den avdelingen, i Norge gjelder det 300 ansatte, sier Synne Ekrem, kommunikasjonssjef i Nordea Norge.

Det betyr at mer enn 1 av 10 Nordea-ansatte ikke har lov til å kjøpe eller selge kryptovaluta.

I løpet av uken har E24 vært i kontakt med flere ansatte i Nordea som bekrefter samtaler som kan ende med at flere ansatte også blir underlagt forbudet.

Banken står også midt i en rettssak med en av Norges største bitcoin-vekslere Sturle Sunde, etter at de nektet ham å opprette bedriftskonto, tok Sunde banken til retten. Det er for øvrig ingen andre banker som tillater Sunde bedriftskonto for tjenesten han utfører.

Eget regelverk

Kommunikasjonssjefen sier at forbudet er på deres eget initiativ.



– Årsaken til forbudet er at de som jobbe i wholesale banking jobber under et strengere regelverk, og er også underlagt loven om egenhandel i verdipapirloven, sier Ekrem.

Hun er for øvrig usikker på når forbudet trådte i kraft, men antyder at det ikke er flere år siden skjedde.

– Kan det komme et lignende forbud for alle ansatte i Nordea?

– Vi kan ikke si noe om hva som kommer til å skje i fremover. I dag har Nordea ingen policy imot at ansatte handler bitcoin.

Tidligere denne uken intervjuet E24 Nordeas blokkjedesjef Ville Sointu om bankens satsing på teknologien.

Han bekreftet at det foregikk samtaler om policy knyttet til kryptovaluta.

– Det vil bli noen nye regler senere i år, men det er alt jeg kan si akkurat nå, ettersom jeg er en del av gruppen som diskuterer saken, sier Sointu.

Når vi spør kommunikasjonssjef Ekrem om samtalene vil hun hverken bekrefte eller avkrefte at det foregår samtaler.

– Vi fraråder både kunder og ansatte om å kjøpe kryptovaluta, sier Ekrem.



Negativ toppsjef

SKEPTISK: Casper von Koskull er ingen tilhenger av kryptovalutaen bitcoin. Vis mer byoutline Foto: Lehtikuva Reuters

Sjefen for Nordens største bank, Casper von Koskull, har tidligere omtalt bitcoin som en vits.

Nordea-sjefen har i et intervju med Bloomberg News, gjengitt av svenske medier som Affärsvärlden, mener han det er absurd at bitcoin i det hele tatt finnes:

– Om du på noe vis tillater den å leve uten kontroller, og gitt de milliardene vi bruker på reguleringer i de finansielle systemene, synes jeg det er en liten vits at noe sånt som bitcoin får leve. Jeg forstår det ikke, det er absurd, sier han.

Han stiller spørsmålet om sikkerheten rundt kryptovalutaer og drar også sammenligningen om å kjøpe et hus og bruke store summer på et sikkerhetssystem, for så å la kjøkkendøren stå åpen.

– Gitt at det finnes mye bevis for at bitcoin brukes til økonomiske lovbrudd, hva er poenget?, sier han.

Les også Frankrike og Tyskland vil foreslå bitcoin-reguleringer på G20-møte

Les også DNBs blokkjedeekspert: – Bitcoin skal ned på 2.000 dollar

Les også Fra trumpcoin til potcoin – syv elleville kryptovaluer

Her kan du lese mer om Bitcoin Nordea Digital valuta